13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 371 της 16/22 Μαΐου 1979 (ΦΕΚ Α΄ 115) Περί συστάσεως προβλεπομένης υπό του υπαλληλικού κώδικος Πρωτοβαθμίου Υγειονομικής Επιτροπής εις την πόλιν των Γιαννιτσών του Νομού Πέλλης με έδραν τα Γιαννιτσά. Έχοντες υπ’ όψει: 1.Τας διατάξεις του άρθρ. 11 του Π.Δ. 611/1977 «περί κωδικοποιήσεως εις ενιαίον κείμενον υπό τίτλον «Υπαλληλικός Κώδιξ», των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.». 2.Τας διατάξεις του άρθρ. 58 του Π.Δ. 544/1977 (ΦΕΚ 178/Α/1977) «περί Οργανισμού του Υπουργείου Κοινωνικών Υπηρεσιών», δι’ ων, εις την πόλιν των Γιαννιτσών, προβλέπεται και λειτουργεί, ως μόνιμος κρατική υγειονομική μονάς, Σχολικόν Ιατρείον. 3.Την υπ’ αριθ. 248/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, αποφασίζομεν: 1.Συνιστάται Πρωτοβάθμιος Υγειονομική Επιτροπή του Υπαλληλικού Κώδικος εις την πόλιν των Γιαννιτσών του Νομού Πέλλης, με έδραν τα Γιαννιτσά. 2.Η κατά τόπον αρμοδιότης της ως άνω Πρωτοβαθμίου Υγειονομικής Επιτροπής, είναι αντίστοιχος προς την κατά τόπον αρμοδιότητα της Σχολιατρικής Υπηρεσίας Γιαννιτσών. 